Missatge: L'última fulla24/08/13 02:00 - GERMÀ CAPDEVILAJAUME BATLLE1Germà CapdevilaAltres articles de l'autor19/08/2013 El ‘fúmbol' és així17/08/2013 Tensar el músculMés articles ...Sembla mentida que, en aquest punt de la partida, encara hàgim d'escoltar membres del govern dubtant sobre la seva participació en la Via Catalana cap a la independència del proper 11 de setembre. El que més afecta en aquests moments el procés que estem transitant no és pas l'atac constant dels troglodites de l'Espanya profunda, ni els subtils intents de certs poders fàctics catalans per frenar-lo i diluir-lo, sinó la permanent indefinició del partit que una majoria de catalans van votar per liderar-lo.Ens agrada emmirallar-nos en Escòcia i acusar Madrid de no ser tan democràtic com Londres a l'hora d'acceptar el dret democràtic bàsic dels escocesos a decidir el seu futur, però no advertim un altre detall fonamental que és responsabilitat exclusivament nostra. A Escòcia el procés és clarament liderat pel partit que governa, l'SNP, que explica a tort i a dret que Escòcia serà un millor país si esdevé un estat independent. A Catalunya, el govern ha baixat del tren una estació abans, i ha quedat encallat en el tema del dret a decidir, com si es tractés d'una concessió graciosa de Sa Majestat i no pas un dret bàsic dels pobles que no es demana, sinó que s'exerceix. El que volem que el govern ens expliqui, com a Escòcia, és si Catalunya ha de ser o no independent i per què.    [CONTINUA LLEGINT]
Emocions: disgust
anger
distrust

Resposta: I si t'emmiralles en Escòcia com un referent abans de saber si han guanyat ets un estúpid, francament. Us penseu que ells tenen una formula màgica per assolir l'estat o com va la cosa? A ells de moment la cosa els va malament.Crec que a la llarga el posicionament decisiu del partit governant en pro del sí els desgastarà, no tant com les maneres insidioses dels unionistes (que són molt competents), però Déu n'hi do. A diferència d'Escòcia, senyor Capdevila, aquest país se la juga i molt amb el procés. O l'encertem i revertim la situació o no hi haurà gaires capítols més en la història de Catalunya. Faria bé en Capdevila de baixar al carrer i copsar les crítiques, queixes, que la majoria de ciutadans (i no parlo tan sols de colons i recent vinguts) tenen vers Mas i quines són les percepcions en general que es tenen: Que és un neoliberal que retalla perquè és fill de Satan. Que tapa les vergonyes del seu govern amb la bandera del nacionalisme.Fóra positiu que la gent sabés quina corda fina ha de trepitjar el president perquè la seua popularitat no s'enfonsi fins límits inoperants, que deslegitimin el procés actual de l'executiu.Posicionar-se clarament en aquest afer, per molt que es demani des de l'independentisme, no seria savi en enfrontar-se a l'opinió pública controlada pels mitjans dels més poderosos, només seria donar més munició perquè reforcin aquesta imatge d'ell que segueix sense canviar. Ah, i per omissió d'en Capdevila cal recordar qui fou la inspiració política i ideològica d'en Salmond pel que fa al futur d'Escòcia i de l'SNP. Curiós i vergonyant per molts.
Emocions: disgust, anger